作者:虎丘石壁鬼
標題:詩二首
內容:高松多悲風，蕭蕭清且哀。南山接幽壟，幽壟空崔嵬。白日徒昭昭，不照長夜臺。雖知生者樂，魂魄安能回。況複念所親，慟哭心肝摧。慟哭更何言，哀哉複哀哉。神仙不可學，形化空遊魂。白日非我朝，青松為我門。雖複隔幽顯，猶知念子孫。何以遣悲惋，萬物歸其根。寄語世上人，莫厭臨芳尊。莊生問枯骨，三樂成虛言。